Fyns Politi og Fødevare Rejseholdet undersøger nu, hvad der er er sket.

Fyns Politi oplyser at i alt tre personer, der har besøgt restaurant Bubba's i Middelfart er blevet indlagt med ætsninger i hals og svælg efter at have indtaget drinks.

Fyns Politi foretager nu sammen med Fødevarestyrelsens Rejsehold undersøgelser på stedet for at klarlægge hændelsesforløbet.

Politiet oplyser, at man søndag fik en anmeldelse fra Fødevarestyrelsen, der natten til søndag havde været på Bubba's og fået en drink, der kort tid efter gav kraftig svien i halsen. Gæsten måtte efterfølgende til behandling på sygehuset, og blev senere udskrevet. Senere er endnu to personer, der havde været gæster på Bubba's blevet indlagt på Odense Universitets Sygehus med ætsninger i hals og svælg.

Politiet opfordrer nu gæster, der har været på Bubba's til at være opmærksommme på symptomer som b.la. brændende fornemmelse i svælget, sår eller afskalning på tungen eller slhiminderne eller forsiden af brystet, synkegener eller synkesmerter. Oplever man det, skal man henvende sig til lægevagt eller egen læge.

- Der er stadig to, der er indlagt med ætsninger i halsen, og de er under behandling på Odense Universitetshospital. De er ikke i livsfare, men jeg ved ikke, om de får varige mén, siger Hans Frederiksen, vagtchef ved Fyns Politi til Ritzau.

Søndag aften er det Fødevarerestryrelsens Rejsehold til stede på Bubbas Bar sammen med Fyns Politi.

- Rejseholdet er i gang med at foretage en masse test. Vi er kun i starten af vores efterforskning, men vi har en formodning om, hvad der er op og ned. Men det skal vi lige undersøge nærmere, siger Hans Frederiksen.

Han vil dog ikke sige, hvad den formodning handler om.